recursal/SuperWikiNEXT-32B huggingface dataset:
**বিবাহ-জার্নি ফর্ম এনগেজমেন্ট টু ম্যারেজ** (হিন্দি: विवाह) ২০০৬ সালে সুরজ বারজাতিয়া (ইংরেজি: Sooraj R. Barjatya) লিখিত ও পরিচালিত ভারতীয় রোম্যান্টিক সিনেমা। সিনেমাটিতে অভিনয় করেছেন, অমৃতা রাও ও শহীদ কাপুর, এবং সিনেমাটি রাজ্যেশ্বরী প্রডাকশনের ব্যানারে নির্মিত হয়।

গল্প
----

দুটো বাল্যবন্ধু পরিবার ও তাদের আত্মীয়ের মধ্যে আশীর্বাদ থেকে বিবাহ এবং বিবাহ পরবর্তী কাহিনী নিয়ে সিনেমার গল্প। এটি অমৃতা রাওয়ের বিপরীতে শহীদ কাপুরের তৃতীয় সিনেমা।

ফলাফল
-----

২০০৬ সালের ১০ নভেম্বর সিনেমাটি রিলিজ দেওয়া হয় এবং ঐ বছরের সবচেয়ে ব্যবসা সফল সিনেমা হিসেবে মর্যাদা পায়। সারা বিশ্বে সিনেমাটি প্রায় ৬৫০ মিলিয়ন অর্থ আয় করে। ভারতের ইতিহাসে এই সিনেমাটি বিবাহের সংজ্ঞাই বদলে দেয়। সিনেমার অপ্রত্যাশিত সাফল্য, একদিক থেকে শহীদ কাপুর ও অমৃতা রাওয়ের জন্যেও ব্যবসা সফল হয়।

বিবাহ হচ্ছে প্রথম ভারতীয় হিন্দি সিনেমা, যা একযোগে হলগুলোতে এবং ইন্টারনেটে ছাড়া হয় (কোম্পানির প্রাতিষ্ঠানিক ওয়েবসাইটের মাধ্যমে)। এছাড়া সিনেমাটি "পরিণাম" নামে তেলুগু ভাষায় ডাবিং করা হয়, এবং যার পরিচালক ছিলেন "অজিত ঘটক"।

পুরস্কার
--------

এই সিনেমার কারণেই ভারতের স্কিন এ্যাওয়ার্ডে শহীদ কাপুর সেরা অভিনেতা এবং অমৃতা রাও সেরা অভিনেত্রীর পুরষ্কারের জন্য মনোনীত হয়।

তথ্যসূত্র
---------

1. ↑  "Vivah"। Box Office India। ২৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৪।
2. ↑  "Top Lifetime Grossers Worldwide (IND Rs)"। Box Office India। ২১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৪।

বহিঃসংযোগ
---------

* অফিশিয়াল সাইট (রাজশ্রী প্রোডাকশন্সের)
* ইন্টারনেট মুভি ডেটাবেজে *বিবাহ*  (ইংরেজি)
* অলমুভিতে *বিবাহ* (ইংরেজি)
* রটেন টম্যাটোসে *বিবাহ* (ইংরেজি)
* বলিউড হাঙ্গামাতে বিবাহ
**নিপুন রায় চৌধুরী** (জন্ম ১০ ফেব্রুয়ারি ১৯৮০) হলেন একজন বাংলাদেশী আইনজীবী ও ঢাকা জেলা বিএনপির সাধারণ সম্পাদক ও বিএনপির নির্বাহী কমিটির সদস্য। বিএনপির ভাইস চেয়ারম্যান ও সাবেক মন্ত্রী অ্যাডভোকেট নিতাই রায় চৌধুরীর মেয়ে।

জন্ম ও প্রাথমিক জীবন
--------------------

১৯৮০ সালের ফেব্রুয়ারি মাসে বাংলাদেশের খুলনা বিভাগের মাগুরা জেলায় রাজনৈতিক পরিবারে জন্মগ্রহণ করা নিপুণ রায় চৌধুরী পেশায় একজন আইনজীবী। রাজনৈতিক পরিবারে বিয়ে হওয়ায় তিনি প্রত্যক্ষভাবে রাজনীতিতে সক্রিয়। ইডেন মহিলা কলেজের সাবেক এই শিক্ষার্থী ছাত্রজীবন থেকেই রাজনীতিতে সক্রিয়। নিপুন রায় বিএনপির ভাইস চেয়ারম্যান ও সাবেক মন্ত্রী অ্যাডভোকেট নিতাই রায় চৌধুরীর মেয়ে ও বিএনপির জাতীয় স্থায়ী কমিটির সদস্য গয়েশ্বর চন্দ্র রায়ের ছেলের বউ।

কর্মজীবন
--------

নিপুন রায় ঢাকা জেলা বিএনপির সাধারণ সম্পাদক, বিএনপির নির্বাহী কমিটির সদস্য, নারী ও শিশু অধিকার ফোরামের সদস্য সচিব এবং দ‌ক্ষিণ কেরাণীগঞ্জ শাখা বিএনপির সভাপ‌তি।

তথ্যসূত্র
---------

1. ↑  "কে এই নিপুণ রায়"। *Barta24* (ইংরেজি ভাষায়)। ২০১৮-১১-১৬। সংগ্রহের তারিখ ২০২৪-০১-০৯।
2. ↑  "বিএনপি নেত্রী নিপুন রায়"। *দৈনিক ইত্তেফাক*। সংগ্রহের তারিখ ২০২৪-০১-০৯।
**কদম** বা **বুল কদম** (বৈজ্ঞানিক নাম: *Anthocephalus indicus*) ইংরেজি নাম **burflower tree**, **laran**, **Leichhardt pine**,,**kadam**।*Rubiaceae* পরিবারের **Neolamarckia** গণের বৃক্ষ। যা নীপ নামেও পরিচিত। এ ছাড়া বৃত্তপুষ্প, মেঘাগমপ্রিয়, কর্ণপূরক, ভৃঙ্গবল্লভ, মঞ্জুকেশিনী, পুলকি, সর্ষপ, প্রাবৃষ্য, ললনাপ্রিয়, সুরভি, সিন্ধুপুষ্পও কদমের নাম।

আদি নিবাস
---------

বাংলাদেশ, ভারত এর উষ্ণ অঞ্চল, চীন, মালয় কদমের আদি নিবাস।

বর্ণনা
------

কদম ফুল ও কদমের ভিতরের অংশ
কদম গাছের গুঁড়ি
দীর্ঘাকৃতি, বহুশাখাবিশিষ্ট বিশাল বৃক্ষ বিশেষ এবং এর ফুল। রূপসী তরুর মধ্যে অন্যতম হচ্ছে কদম। কদমের কাণ্ড সরল, উন্নত, ধূসর থেকে প্রায় কালো এবং বহু ফাটলে রুক্ষ, কর্কশ। শাখা অজস্র এবং ভূমির সমান্তরালে প্রসারিত। পাতা হয় বড় বড়, ডিম্বাকৃতি, উজ্জ্বল-সবুজ, তেল-চকচকে এবং বিন্যাসে বিপ্রতীপ। উপপত্রিকা অত্যন্ত স্বল্পস্থায়ী বিধায় পরিণত পাতা অনুপপত্রিক। বোঁটা খুবই ছোট। নিবিড় পত্রবিন্যাসের জন্য কদম ছায়াঘন। শীতে কদমের পাতা ঝরে এবং বসন্তে কচি পাতা গজায়। সাধারণত পরিণত পাতা অপেক্ষা কচি অনেকটা বড়। কদমের কচি পাতার রঙ হালকা সবুজ। কদমের একটি পূর্ণ মঞ্জরিকে সাধারণত একটি ফুল বলেই মনে হয়। কদম ফুল দেখতে বলের মতো গোল, মাংসল পুষ্পাধারে অজস্র সরু সরু ফুলের বিকীর্ণ বিন্যাস। পূর্ণ প্রস্ফুটিত মঞ্জরির রঙ সাদা-হলুদে মেশানো হলেও হলুদ-সাদার আধিক্যে প্রচ্ছন্ন। প্রতিটি ফুল খুবই ছোট, বৃতি সাদা, দল হলুদ, পরাগচক্র সাদা এবং বহির্মুখীন, গর্ভদণ্ড দীর্ঘ। ফল মাংসল, টক এবং বাদুড় ও কাঠবিড়ালীর প্রিয় খাদ্য। ওরাই বীজ ছড়ানোর বাহন।

গাছে কদম ফুল, বাংলাদেশ

ব্যবহার্য অংশ
-------------

গাছের বৃদ্ধি অত্যন্ত দ্রুত বলে জ্বালানিকাঠের জন্য রোপণ উত্তম। কাঠ খুবই নরম তাই দারুমুল্য নিকৃষ্ট হলেও সাদা, নরম কাঠ বাক্স-পেটরা ও অন্যান্য কাজে ব্যবহার্য।

ঔষধি ব্যবহার
------------

কদম গাছের ছাল জ্বরের ঔষধ হিসেবেও উপকারী। কদম পাতার রস কৃমি দূর করে তবে বেশি খেলে বমি হতে পারে।

তথ্যসূত্র
---------

1. ↑  "*Neolamarckia cadamba*"। *World Checklist of Selected Plant Families*। Royal Botanic Gardens, Kew। সংগ্রহের তারিখ ২০১৩-০৯-০১।
2. 1 2  *USDA GRIN Taxonomy* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  *এল বর্ষার দূত  ওয়েব্যাক মেশিনে আর্কাইভকৃত ২০২০-০৪-২৮ তারিখে*,আশীষ-উর-রহমান, দৈনিক প্রথম আলো। ঢাকা থেকে প্রকাশের তারিখ: ০৮-০৬-২০১৩ খ্রিস্টাব্দ।
4. ↑  Flora of China
5. 1 2  *শ্যামলী নিসর্গ*, দ্বিজেন শর্মা, বাংলা একাডেমী, ঢাকা।

বহিঃসংযোগ
---------


উইকিপ্রজাতিতে-এ বিষয় সম্পর্কিত তথ্য রয়েছে: ***Neolamarckia cadamba***

উইকিমিডিয়া কমন্সে **কদম** সংক্রান্ত মিডিয়া রয়েছে।

* The sacred fig tree and the North star
* Krishna, the Gopi girls and the Kadamba Tree - "Chir-Harana" or "Vastraharan Lila"
* Mythical Trees and Deities
* The Hindu
* USDA database
* ARS-GRIN database

| * দে
* স
বাংলাদেশবাংলাদেশের ফুল |
| --- |
|  জাতীয় ফুল শাপলা |
| স্থলজ | 
* গোলাপ
* জবা
* জুঁই
* গন্ধরাজ
* কামিনী
* শিউলী
* কৃষ্ণচূড়া
* ডালিয়া
* শিমুল
* পলাশ
* ঘাসফুল
* রজনীগন্ধা
* টিউলিপ
* সূর্যমুখী
* গাঁদা
* কদম
* বকুল
* বেলি ফুল
* কেয়া
* রঙ্গন
* হাসনাহেনা
* জারবেরা
* কৃষ্ণচূড়া
* মাধুরীলতা
* কুঞ্জলতা

 |
| জলজ | 
* শাপলা
* পদ্ম
* কচুরিপানা

 |
**হামিদুর রহমান আযাদ** একজন বাংলাদেশি রাজনীতিবিদ, কক্সবাজার-২ আসনের সাবেক এমপি এবং বাংলাদেশ জামায়াতে ইসলামীর বর্তমান সহকারী সেক্রেটারি জেনারেল।

প্রারম্ভিক জীবন
---------------

হামিদুর রহমান আযাদ ১৯৬৫ সালের ১ ডিসেম্বর কক্সবাজার জেলার কুতুবদিয়া উপজেলায় জন্মগ্রহণ করেন। তার পিতার নাম মাওলানা ক্বারী আবদুস সালাম ও মাতার নাম আদিমুন্নিছা।

রাজনৈতিক জীবন
-------------

হামিদুর রহমান আযাদ ১৯৭৭ সাল থেকে বাংলাদেশ ইসলামী ছাত্রশিবিরে যোগদান করার মাধ্যমে ছাত্র রাজনীতিতে প্রবেশ করেন। তিনি পর্যায়ক্রমে শিবিরের চট্টগ্রাম দক্ষিণ জিলা সভাপতি, চট্টগ্রাম বিশ্ববিদ্যালয় সভাপতি, ঢাকা মহানগরী সভাপতি, কেন্দ্রীয় সহ-সভাপতির দায়িত্ব পালন। ছাত্রজীবনে স্বৈরাচার বিরোধী আন্দোলনে এবং ইসলামী বিশ্ববিদ্যালয় প্রতিষ্ঠার আন্দোলনে ভূমিকা পালন করেন। ১৯৯৫ সালে জামায়াতে ইসলামীতে যোগদান করেন। তিনি বর্তমানে জামায়াতের সহকারী সেক্রেটারী সেক্রেটারি জেনারেল, কেন্দ্রীয় কর্মপরিষদ ও কেন্দ্রীয় মজলিসে শূরা সদস্য। রাজনৈতিক কারণে তিনি বহুবার গ্রেফতার ও নির্যাতনের শিকার হন। ২০০৮ সালের নবম জাতীয় সংসদে তিনি কক্সবাজার-২ আসন থেকে সংসদ সদস্য নির্বাচিত হন।

ব্যক্তিগত জীবন
--------------

তিনি ১৯৯৬ সালে বিবাহ বন্ধনে আবদ্ধ হন এবং বর্তমানে তিনি চার মেয়ের জনক।

প্রকাশিত গ্রন্থ
---------------

* দুঃশাসনের ২৫ বছর
* দাওয়াতের দ্বীন
* গণভিত্তি রচনা
* বাংলাদেশের উপকূলবাসীর বাঁচার অধিকার

আরও দেখুন
---------

* বাংলাদেশ জামায়াতে ইসলামী

তথ্যসূত্র
---------

1. ↑  "JS passes consumer rights bill"। *The Daily Star* (ইংরেজি ভাষায়)। ২ এপ্রিল ২০০৯। সংগ্রহের তারিখ ১৫ মার্চ ২০১৮।
2. ↑  "No secret deal with India"। *The Daily Star* (ইংরেজি ভাষায়)। ৪ ফেব্রুয়ারি ২০১০। সংগ্রহের তারিখ ১৫ মার্চ ২০১৮।
3. 1 2  "Hamidur Rahman Azad"। ২২ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।
**সিরিল সিকদার** নেপালে বাংলাদেশের রাষ্টদূত ছিলেন। ২০০১ সালে তাকে এই দায়িত্ব আসিন করেছিলেন। তিনি একজন কাথলিক খ্রীস্টান। বাংলাদেশের সংখ্যালঘু খ্রীস্টান সম্প্রদায়ের মধ্যে প্রথম কোন ব্যক্তি যিনি একজন রাষ্টদূত এর মত গুরুত্বপূর্ণ দায়িত্ব পেয়েছিলেন।

তিনি বাংলাদেশ হিন্দু-বৌদ্ধ-খ্রিস্টান ঐক্য পরিষদের সভাপতির দায়িত্ব পালন করেছেন অনেক দিন। তিনি অসুস্থ্য থাকা অবস্থায় ২২ ফেব্রুয়ারি ২০১৫ সালে ৭৮ বছর বয়সে ঢাকায় নিজ বাসায় মারা যান।

ব্যক্তি জীবন
------------

১৯৩৮ সালের ৪ সেপ্টেম্বর বরিশালের বাবুগঞ্জের উত্তর দেহেরগতি গ্রামে সিকদার পরিবারে তার জন্ম হয়। তার পিতা ললিত ফ্রান্সিস সিকদার স্থানীয় সেন্ট আলফ্রেড উচ্চ বিদ্যালয়ের শিক্ষক ছিলেন। মাতা তেরেজা সুধীরাবালা সিকদার। পাঁচ ভাই-বোনের মধ্য তিনি ছিলেন তৃতীয়।তার স্ত্রীর নাম মাগারেট সিকদার। তাদের ৪ মেয়ে ও ১ ছেলে।

শিক্ষাজীবন
----------

বরিশালের সেন্ট আলফ্রেড উচ্চ বিদ্যালয় থেকে মাধ্যমিক পাস করে ঢাকায় আসেন। ঢাকায় উচ্চ মাধ্যমিক ও এলএলবি পাস করে ঢাকায় ও চট্টগ্রামে বিভিন্ন প্রতিষ্ঠানে চাকরি করেন।১৯৭২ সাল থেকে তিনি আইন পেশার সাথে জড়িত হন।

পেশাজীবন
--------

এডভোকেট সিরিল সিকদার ১৯৮৮ সালে বাংলাদেশ হিন্দু-বৌদ্ধ-খ্রিস্টান ঐক্য পরিষদের প্রতিষ্ঠাকালীন সময়ে তিনি অত্যন্ত গুরুত্বপূণ দায়িত্ব পালন করেছেন। এই সংগঠনের ৬ জন আহ্বায়কের মধ্যে তিনি ছিলেন অন্যতম। তিনি সংখ্যালঘু সম্প্রদায়ের হয়েও বৃহত্তর মুসলিম সমাজে ব্যপক সুপরিচিত ছিলেন। তিনি সুপ্রিম কোট এর আইনজীবী ছিলেন।এছাড়া তিনি বাংলাদেশ আওয়ামী লীগ এর উপদেষ্টাও ছিলেন। তিনি খ্রীস্টানদের ধমীয় প্রতিষ্ঠানের আইনি পরামশ দিতেন। তিনি সব চেয়ে বেশি সুপরিচিত ছিলেন বাংলাদেশ হিন্দু-বৌদ্ধ-খ্রিস্টান ঐক্য পরিষদের হয়ে সংখ্যালঘুদের পক্ষে কাজ করে। রাজনীতি করার জন্য তিনি ১৯৯৬ সালে মাসাধিককাল কারান্তরালেও কাটিয়েছেন। ৯০-এর দশকে তিনি বাংলাদেশ খ্রীষ্টান এসোসিয়েশনের সভাপতিও ছিলেন।

তথ্যসূত্র
---------

1. ↑  "বাসস"। ২০১৫-০৭-০৮ তারিখে মূল থেকে আর্কাইভ করা। সংগ্রহের তারিখ ২০১৫-০৩-১৭।
2. ↑  "অবসার্ভার"। ২৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৫।
3. ↑  মানবজমীন[*স্থায়ীভাবে অকার্যকর সংযোগ*]
**গোলাম কিবরিয়া ভূঁইয়া** একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগের অবসরপ্রাপ্ত অধ্যাপক এবং কক্সবাজার ইন্টারন্যাশনাল ইউনিভার্সিটির উপাচার্য।

শিক্ষাজীবন
----------

গোলাম কিবরিয়া চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৭৬ সালে স্নাতক (সম্মান) ও ১৯৭৭ সালে স্নাতকোত্তর ডিগ্রি লাভ করেন। তিনি একই বিশ্ববিদ্যালয় থেকে ১৯৯২ সালে পিএইচডি ডিগ্রি অর্জন করেন।

কর্মজীবন
--------

কিবরিয়া চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগে ১৯৭৮ সালে প্রভাষক হিসেবে যোগদান করেন। এরই ধারাবাহিকতায় তিনি বিশ্ববিদ্যালয়টির অধ্যাপক হন এবং অধ্যাপক হিসেবে অবসর লাভ করেন।

কর্মজীবনে তিনি চট্টগ্রাম বিশ্ববিদ্যালয়ের সিন্ডিকেট সদস্য, একাডেমিক কাউন্সিলের সদস্য, কলা অনুষদের ডিন; ইসলামী বিশ্ববিদ্যালয়, বাংলাদেশের একাডেমিক কাউন্সিলের সদস্য; ঢাকা বিশ্ববিদ্যালয়ের সিনেট সদস্যসহ বিভিন্ন গুরুত্বপূর্ণ দায়িত্ব পালন করেন।

কক্সবাজার ইন্টারন্যাশনাল ইউনিভার্সিটি প্রতিষ্ঠার আট বছর পর প্রথমবারের মতো বাংলাদেশের রাষ্ট্রপতি ও বিশ্ববিদ্যালয় সমূহের আচার্য কর্তৃক ২০২১ সালের ১৫ ডিসেম্বর পরবর্তী চার বছরের জন্য গোলাম কিবরিয়া ভূঁইয়া বিশ্ববিদ্যালয়টির উপাচার্য হিসেবে নিয়োগ লাভ করেন।

গবেষণাকর্ম ও প্রকাশনা
---------------------

তিনি প্রায় ২০টি গ্রন্থের রচয়িতা। এছাড়া বিভিন্ন জার্নালে তার প্রায় ৪০টি গবেষণা প্রবন্ধ প্রকাশিত হয়েছে।

সদস্যপদ
-------

গোলাম কিবরিয়া ভূঁইয়া বাংলা একাডেমি, বাংলাদেশ ইতিহাস পরিষদ, পশ্চিমবঙ্গ ইতিহাস সংসদসহ বিভিন্ন পেশাজীবী সংগঠনের সদস্য।

তথ্যসূত্র
---------

1. ↑  "প্রথমবারের মতো রাষ্ট্রপতি নিয়োগকৃত ভিসি পেলো কক্সবাজার ইউনিভার্সিটি"। *দ্য ডেইলি ক্যাম্পাস*। ১৫ ডিসেম্বর ২০২১। সংগ্রহের তারিখ ২১ ডিসেম্বর ২০২১।
2. 1 2 3 4  "কক্সবাজার ইন্টারন্যাশনাল ইউনিভার্সিটির উপাচার্য হিসেবে যোগদান করলেন ড. গোলাম কিবরিয়া ভূঁইয়া"। *দৈনিক কক্সবাজার*। ১৬ ডিসেম্বর ২০২০। সংগ্রহের তারিখ ২১ ডিসেম্বর ২০২১।
3. ↑  "কক্সবাজার ইন্টারন্যাশনাল ভার্সিটি'র উপাচার্য হলেন ড. গোলাম কিবরিয়া ভূঁইয়া"। *কক্সবাজার বার্তা*। ১৬ ডিসেম্বর ২০২১। ২১ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০২১।
প্রতিফলক স্নায়ু হলো এমন এক স্নায়ু যা প্রাণীর কাজের সময় এবং প্রাণী যখন অন্যকে অনুরূপ কাজ করতে দেখে তখন একইভাবে উদ্দীপ্ত হয়। সুতরাং, এই স্নায়ু এমনভাবে প্রতিফলণ করে যেন প্রত্যক্ষকারী নিজেই কাজটি করছিল।

মানুষের মাঝে, প্রতিফলক স্নায়ুর সাথে সামঞ্জস্যপূর্ণ মস্তিষ্কের ক্রিয়ার সন্ধান পাওয়া গেছে প্রিমোটর কর্টেক্সে, সাপলিমেন্টারি মটর এরিয়ায়, প্রাইমারি সোমাটেবসেনসরি কর্টেক্সে এবং ইনফিরিওর পেরিয়াল কর্টেক্সে। মানুষের মধ্যকার প্রতিফলক স্নায়ুর আচরণ চিন্তনীয় বিষয়। পাখিদের মাঝে অনুকরণ অনুরণের আচার এবং স্নায়ুবিক লক্ষণ এক ধরনের প্রতিফলণ প্রণালীর উপস্থিতি নির্দেশ করে।

প্রতিফলক স্নায়ুর কার্যকলাপ কীভাবে সচেতন আচরণে সহায়তা করে, তার ব্যাখ্যায় সর্বজন স্বীকৃত কোনো স্নায়ুবিক বা গাণিতিক নকশা এখন পর্যন্ত এগোনো যায়নি। প্রতিফলক স্নায়ুর বিষয়টি তীব্র বিতর্কের জন্ম দিতে থাকে। ২০১৪ সালে "ফিলোসফিক্যাল ট্রানজেকশন অব দ্যা রয়্যাল সোসাইটি বি" প্রতিফলক স্নায়ু গবেষণা উপস্থাপনের উদ্দেশ্যে একটি পূর্ণাঙ্গ সংস্করণ প্রকাশ করে।

সচেতন স্নায়ুবিজ্ঞান এবং সচেতন মনবিদ্যার কিছু গবেষকেরা ধারণা করেন যে, এই পদ্ধতিটি মনস্তত্বিক কার্যপ্রণালীতে উপলব্ধি/কাজের সাদৃশ্যতা অনুভূতি যোগায়। তারা যুক্তি দেখান, প্রতিফলক স্নায়ু হয়তবা অন্য মানুষের কার্যকলাপ বোঝার জন্য এবং অনুকরণের মাধ্যমে নতুন দক্ষতা অর্জনে প্রয়োজনীয়।

কিছু গবেষকের ধারণা প্রতিফলন প্রকৃয়া হয়ত অবলোককনকৃত কার্যকলাপের অনুকারে সহায়তা করার মাধ্যমে মনস্তাত্ত্বিক দক্ষতা লাভে অবদান রাখে। যদিও অন্যরা প্রতিফলন স্নায়ুকে ভাষাগত দক্ষতার সাথে সংযুক্ত করে। মার্কোলাকোবানির মতো স্নায়ুবিশারদগণ যুক্তি দেখিয়েছেন যে, মানুষের মধ্যকার প্রতিফলন স্নায়ু প্রণালী অন্যান্য মানুষের কাজ এবং উদ্দেশ্য বুঝতে আমাদের সাহায্য করে। ২০০৫ সালের মার্চে প্রকাশিত এক গবেষণপত্রে লাকোবানি এবং তার সহকর্মীরা বিবৃতি দিয়েছিলেন, প্রতিফলন স্নায়ু উপলব্ধি করতে পারে যে, একটা চায়ের কাপ তুলতে যাওয়া মানুষটি চা পান করতে চায় নাকি টেবিল থেকে সেটি সড়াতে চাই। লাকোবানি আরও বলে, প্রতিফলন স্নায়ু হলো সহমর্মিতার মত অনুভবের সক্ষতা লাভের স্নায়ুবিক ভিত্তি।

তথ্যসূত্র
---------
**মোহাম্মদ নুরুল মোস্তফা** (১৯৪৮ - ২০২১) একজন বাংলাদেশী পদার্থবিদ ও শিক্ষাবিদ। তিনি চট্টগ্রাম বিশ্ববিদ্যালয়ের (চবি) পদার্থবিজ্ঞান বিভাগের অবসরপ্রাপ্ত অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, বিজিসি ট্রাস্ট বিশ্ববিদ্যালয় বাংলাদেশ ও সাউদার্ন ইউনিভার্সিটি বাংলাদেশের সাবেক উপাচার্য।

জন্ম
----

তিনি ১৯৪৮ সালে কক্সবাজারের চকরিয়া উপজেলার বহদ্দারকাটা গ্রামে জন্মগ্রহণ করেন।

শিক্ষাজীবন
----------

মোস্তফা চকরিয়া উচ্চ বিদ্যালয় থেকে মাধ্যমিক চট্টগ্রাম কলেজ থেকে উচ্চমাধ্যমিক পাশ করেন। তিনি চট্টগ্রাম বিশ্ববিদ্যালয়ের পদার্থবিজ্ঞান বিভাগের প্রথম ব্যাচের ছাত্র ছিলেন। এই বিভাগ থেকে ১৯৭৪ সালে তিনি স্নাতকোত্তর ডিগ্রি লাভ করেন। তিনি কানাডার কনকর্ডিয়া বিশ্ববিদ্যালয় থেকে ১৯৮৬ সালে এমএসসি ডিগ্রি এবং ১৯৯৫ সালে চট্টগ্রাম বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

মোস্তফা ১৯৭২ সালে চট্টগ্রামের ইমাম গাজ্জালী কলেজে প্রভাষক হিসেবে কর্মজীবন শুরু করেন। ১৯৭৩ সালে তিনি চট্টগ্রাম বিশ্ববিদ্যালয়ের পদার্থবিজ্ঞান বিভাগে গবেষক হিসেবে যোগ দেন। পরবর্তীকালে তিনি বিভাগটির প্রভাষক থেকে পর্যায়ক্রমে অধ্যাপক হন। ২০১৫ সালে তিনি চট্টগ্রাম বিশ্ববিদ্যালয় থেকে অবসর গ্রহণ করেন।

কর্মজীবনে তিনি চট্টগ্রাম বিশ্ববিদ্যালয়ের বিজ্ঞান অনুষদের ডিন, পদার্থবিজ্ঞান বিভাগের প্রধান, সভাপতি, কম্পিউটার সায়েন্স অ্যান্ড ইঞ্জিনিয়ারিং বিভাগের প্রতিষ্ঠাতা সভাপতি ও চবির আইটি সেন্টারের প্রধান সমন্বয়কসহ বিভিন্ন গুরুত্বপূর্ণ দায়িত্ব পালন করেন। এছাড়া তিনি সাউদার্ন ইউনিভার্সিটি বাংলাদেশের কম্পিউটার বিজ্ঞান বিভাগের সভাপতি হিসেবেও দায়িত্ব পালন করেন।

নুরুল মোস্তফা ২০০৫ থেকে ২০০৯ সাল পর্যন্ত বিজিসি ট্রাস্ট বিশ্ববিদ্যালয় বাংলাদেশ এবং ২০১৬ থেকে ২০২১ সাল পর্যন্ত সাউদার্ন ইউনিভার্সিটি বাংলাদেশের উপাচার্য হিসেবে দায়িত্ব পালন করেন।

মৃত্যু
------

মোস্তফা ২০২১ সালের ১৮ জুলাই চট্টগ্রামের নিজ বাসভবনে মৃত্যুবরণ করেন।

তথ্যসূত্র
---------

1. 1 2  "চবির সাবেক অধ্যাপক ড. নুরুল মোস্তফা মারা গেছেন"। *আলোকিত বাংলাদেশ*। ১৯ জুলাই ২০২১। সংগ্রহের তারিখ ২৩ আগস্ট ২০২১।
2. 1 2  "সাদার্ন ইউনিভার্সিটির সাবেক ভিসি ড. মো: নুরুল মোস্তফার ইন্তেকাল"। *নয়াদিগন্ত*। ২০ জুলাই ২০২১। সংগ্রহের তারিখ ২৩ আগস্ট ২০২১।
3. 1 2  "ব‌রেণ্য শিক্ষা‌বিদ প্রফেসর ড. মো. নুরুল মোস্তফা আর নেই ,সর্বমহ‌লের শোক"। *সিটিনিউজ*। ১৮ জুলাই ২০২১। ২২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২১।
**আন্তর্জাতিক আদিবাসী দিবস** (en:International Day of the World's Indigenous Peoples) প্রতিবছর ৯ আগস্ট পালন করা একটি আন্তর্জাতিক দিবস। জাতিসংঘ ১৯৯৪ সাল থেকে বিশ্বব্যাপী পালন করে আসছে এই দিবসটি। দক্ষিণ এশিয়ার দেশগুলোর মধ্যে বাংলাদেশে আদিবাসী শব্দ নিয়ে অনেক বিতর্ক রয়েছে। বাংলাদেশ সরকার সংবিধানের পঞ্চদশ সংশোধনীর মাধ্যমে দেশের আদিবাসীদের ক্ষুদ্র নৃগোষ্ঠী, সম্প্রদায় বা উপজাতি হিসেবে আখ্যায়িত করলেও বাংলাদেশের আদিবাসীরা নিজেদের আদিবাসী হিসেবে পরিচয় দিতে স্বাচ্ছন্দ্য বোধ করে। জাতিসংঘও তাদের দাপ্তরিক কাজে ইন্ডিজিনাস অর্থাৎ আদিবাসী শব্দটি ব্যবহার করে।

ইতিহাস
------

৫টি মহাদেশের ৪০টির বেশি দেশে বসবাসরত ৫ সহস্রাধিক আদিবাসী জনজাতি মানুষের সংখ্যা ৩০-৩৫কোটি। এদেরকে বিভিন্ন দেশে বিভিন্ন নামে পরিচয় প্রথম জাতি, উপজাতি, আদিবাসী, ক্ষুদ্র-নৃ-গোষ্ঠি, ক্ষুদ্র-জাতিসত্ত্বা পরিচয় পাওয়া যায়। তবে আদিবাসী শব্দের সুর্নিদিষ্ট সংজ্ঞা ও তাদের অধিকার নিয়ে রয়েছে জাতীয় ও আর্ন্তজাতিক তর্ক-বিতর্ক। জাতিসংঘে দীর্ঘ সময়ে বিভিন্ন আলোচনা-পর্যালোচনায় আদিবাসী সংজ্ঞা নিয়ে বিশ্ব নেতৃবৃন্দ সঠিক সিদ্ধান্তে উপনীত হতে পারেননি। তবে জাতিসংঘের আন্তর্জাতিক শ্রম সংস্থার আদিবাসী জাতিসত্ত্বার আত্ম-পরিচয়, সামাজিক, সাংস্কৃতিক ও অর্থনৈতিকভাবে অধিকার সংরক্ষণের জন্য আদিবাসী ও ট্রাইবেল জনগোষ্ঠি কনভেনশন-১৯৫৭(১০৭) ও পুনসংস্করণ আদিবাসী ও ট্রাইবেল জনগোষ্ঠি কনভেনশন-১৯৮৯(১৬৯) দুটি ধারা গৃহীত হয়।

আন্তর্জাতিক আদিবাসী দিবসের স্বীকৃতি
-----------------------------------

২৩ ডিসেম্বর, ১৯৯৪ সালে জাতিসংঘের সাধারণ পরিষদে বিশ্ব আদিবাসী দিবসটি পালনে ৪৯/২১৪ বিধিমালায় স্বীকৃতি পায়। আর্ন্তজাতিক দিবসটি বিশ্বের ৯০টি দেশে ৩৭০ বিলিয়ন আদিবাসীরা প্রতিবছর ৯ আগস্ট উদ্‌যাপন করে থাকেন। উল্লেখ্য, জাতিসংঘ কর্তৃক ১৯৯৩ সালকে আদিবাসীবর্ষ হিসেবে ঘোষণা করা হয়েছিল। বিশ্বব্যাপী আদিবাসী জনগণ তাদের নিজস্ব সাংস্কৃতিক পরিচয়, ভূমির অধিকার, অঞ্চল বা টেরিটরির অধিকার, প্রাকৃতিক সম্পদের অধিকার ও নাগরিক মর্যাদার স্বীকৃতি দাবীতে দিবসটি পালিত হয়। কানাডার অস্ট্রেলিয়ায় ৫২টি আদিবাসী জাতিগোষ্ঠি(আমাটা, বামাগা, কয়েন প্রভৃতি) বা আদিবাসী বসবাস করছে। আমেরিকায় ক্রো জাতি, আর্জেন্টিনায় কাসি জাতি।

বাংলাদেশে আদিবাসী দিবস উদ্‌যাপন
-------------------------------

প্রতি বছর ৯ আগস্ট আর্ন্তজাতিক দিবসটি বিশ্বব্যাপী পালিত হলেও বাংলাদেশে ২০০৪ থেকে পালিত হয়ে আসছে। মূলত, ২০০১ সালে বাংলাদেশ আদিবাসী ফোরাম গঠিত হবার পরে বেসরকারীভাবে বৃহৎকারে আর্ন্তজাতিক দিবসটি পালিত হচ্ছে। বাংলাদেশের উত্তর-পশ্চিমাঞ্চলের রাজশাহী ও রংপুর বিভাগের জেলা রাজশাহী, চাঁপাইনবাবগঞ্জ, পাবনা, সিরাজগঞ্জ, বগুড়া, জয়পুরহাট, নাটোর, নওগাঁ, রংপুর, দিনাজপুর, ঠাকুরগাঁও, গাইবান্ধা ইত্যাদি জেলাগুলিতে সাঁওতাল, শিং (গঞ্জু), ওঁরাও, মুন্ডারি, বেদিয়া মাহাতো, রাজোয়ার, কর্মকার, তেলী,তুরী, ভুইমালী, কোল, কড়া, রাজবংশী, মাল পাহাড়িয়া, মাহালী ইত্যাদি জাতিগোষ্ঠি বসবাস করছে। অন্যদিকে পার্বত্য চট্টগ্রামে (রাঙ্গামাটি, বান্দরবান ও খাগড়াছড়ি) চাকমা, মারমা, ত্রিপুরা, তঞ্চঙ্গ্যা, মুরং বা ম্রো, খিয়াং, লুসাই, পাংখোয়া,বম, খুমী ও চাক জনগোষ্ঠি বসবাস করছে। বিশ্বের তাবৎ আদিবাসী জনগোষ্ঠির পাশাপাশি বাংলাদেশের ৩০ লক্ষাধিক আদিবাসীরা তাদের নিজস্ব সাংস্কৃতিক পরিচয়, ভূমির অধিকার ও নাগরিক মর্যাদার স্বীকৃতি দাবীতে দিবসটি উদ্‌যাপন করে থাকেন।

মূল উপপাদ্য
-----------

বিভিন্ন দেশের সংখ্যায় ক্ষুদ্র জাতিসত্ত্বা ও আদিবাসীদের স্বতন্ত্র সাংস্কৃতিক পরিচয় তুলে ধরার গুরুত্ব নিয়েই পালন করা হয় এই আন্তর্জাতিক দিবসটি।

তথ্যসূত্র
---------

1. ↑  International Day of the World's Indigenous Peoples 9 August
**CM AVIRAJ C9D07 01822867555/01941239211প্যান প্যাসিফিক সোনারগাঁও** ঢাকার একটি ঐতিহাসিক পাঁচ তারকা হোটেল। দেশের অন্যতম প্রাচীন এই হোটেলের মালিক বাংলাদেশ সরকার এবং হোটেলটি পরিচালনা করে বহুজাতিক প্রতিষ্ঠান প্যান প্যাসিফিক হোটেলস অ্যান্ড রিসোর্টস। রাজধানীর কারওয়ান বাজার এলাকায় ৮ একর জমির ওপর হোটেল প্যান প্যাসিফিক সোনারগাঁও অবস্থিত।

ইতিহাস
------

হোটেল প্যান প্যাসিফিক সোনারগাঁও ২০২০
হোটেল প্যান প্যাসিফিক সোনারগাঁও প্রতিষ্ঠিত হয় ১৯৮১ সালে। এটি বাংলাদেশ সরকারের মালিকানাধীন হোটেলস ইন্টারন্যাশনাল লিমিটেডের একটি অঙ্গপ্রতিষ্ঠান। ঢাকায় একটি পাঁচ তারকা হোটেল নির্মাণের উদ্দেশ্যে বাংলাদেশ সরকার ১৯৭৭ সালের ২৫ জুন হোটেলস ইন্টারন্যাশনাল লিমিটেড প্রতিষ্ঠা করে। এই প্রকল্পে অর্থায়ন করে ওভারসিজ ইকোনমিক কো-অপারেশন ফান্ড (বর্তমানে জাপান ব্যাংক ফর ইন্টারন্যাশনাল কো-অপারেশন) এবং বাংলাদেশ সরকার। পাঁচ তারকা হোটেল পরিচালনায় প্রয়োজনীয় লোকবলের অভাবে প্যান প্যাসিফিক হোটেলস অ্যান্ড রিসোর্টসকে হোটেল পরিচালনার জন্য নিযুক্ত করা হয়।

২০০৭ সালে ওরিয়ন গ্রুপের সহযোগী সংগঠন অ্যাকম ইঞ্জিনিয়ারিং লিমিটেড প্যান প্যাসিফিক সোনারগাঁও হোটেলের সংস্কার শুরু করে। কিন্তু ২০০৭-০৮ সালের রাজনৈতিক সংকট ও দুর্নীতির অভিযোগে সংস্কার কাজ বন্ধ হয়ে যায়। ২০১৭ সালের মাঝপর্যায়ে এসে হোটেলের সংস্কারকাজ সম্পন্ন হয়।

তথ্যসূত্র
---------

1. 1 2  "Sonargaon renovation almost done" (ইংরেজি ভাষায়)। ১৫ ফেব্রুয়ারি ২০১৭। সংগ্রহের তারিখ ২০ জুলাই ২০১৮।
2. ↑  "The Growing Hospitality Industry" (ইংরেজি ভাষায়)। সংগ্রহের তারিখ ২০ জুলাই ২০১৮।
3. ↑  "About us"। *hil-bd.org*। ২০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৮।
4. ↑  "Dhaka's five-star boom" (ইংরেজি ভাষায়)। ১৯ মার্চ ২০০৮। সংগ্রহের তারিখ ২০ জুলাই ২০১৮।
5. ↑  "Ready to bank on renovated rooms" (ইংরেজি ভাষায়)। সংগ্রহের তারিখ ২০ জুলাই ২০১৮।

বহিঃসংযোগ
---------
একই নামের ব্যক্তির জন্য নূরুল আনোয়ার (দ্ব্যর্থতা নিরসন) দেখুন।
**নূরুল আনোয়ার** (জন্ম: ৩ নভেম্বর ১৯৫৪) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের (চবি) মাইক্রোবায়োলজি বিভাগের সাবেক অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, পোর্ট সিটি ইন্টারন্যাশনাল ইউনিভার্সিটির উপাচার্য।

জন্ম
----

আনোয়ার ১৯৫৪ সালের ৩ নভেম্বর চট্টগ্রামের মীরসরাই উপজেলার মধ্যম মঘাদিয়া গ্রামে জন্মগ্রহণ করেন।

শিক্ষাজীবন
----------

নূরুল আনোয়ার ঢাকা বিশ্ববিদ্যালয়ের উদ্ভিদ বিজ্ঞান বিভাগ থেকে বিএসসি (সম্মান) এবং এমএসসি ডিগ্রি লাভ করেন। তিনি ভারতের মহীশূর বিশ্ববিদ্যালয় থেকে ১৯৮৮ সালে পিএইচডি ডিগ্রি অর্জন করেন এবং জাপানের হোকাইডো বিশ্ববিদ্যালয় হতে ১৯৯৫ সালে অ্যাপ্লাইড মাইক্রোবায়োলজিতে পোস্ট ডক্টরাল গবেষণা সম্পন্ন করেন।

কর্মজীবন
--------

আনোয়ার চট্টগ্রাম বিশ্ববিদ্যালয়ের উদ্ভিদ বিজ্ঞান বিভাগে ১৯৭৯ সালে প্রভাষক হিসেবে যোগ দেন। এরই ধারাবাহিকতায় তিনি বিশ্ববিদ্যালয়টির অধ্যাপক হন। তিনি চবির মাইক্রোবায়োলজি বিভাগের প্রতিষ্ঠাতা সভাপতি।

কর্মজীবনে অধ্যাপনার পাশাপাশি তিনি চট্টগ্রাম বিশ্ববিদ্যালয়ের সিন্ডিকেট সদস্য, জীববিজ্ঞান অনুষদের ডিন, শিক্ষক সমিতির সভাপতিসহ বিভিন্ন গুরুত্বপূর্ণ দায়িত্ব পালন করেন। এছাড়া চট্টগ্রাম প্রকৌশল বিশ্ববিদ্যালয় এবং চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের সিন্ডিকেট সদস্য হিসেবেও দায়িত্ব পালনের অভিজ্ঞতা রয়েছে তার।

নূরুল আনোয়ার ২০১৩ সালে প্রথম মেয়াদে চট্টগ্রামে অবস্থিত বেসরকারি বিশ্ববিদ্যালয়, পোর্ট সিটি ইন্টারন্যাশনাল ইউনিভার্সিটির উপাচার্য হিসেবে যোগ দেন। ২০১৭ সালে তিনি দ্বিতীয় মেয়াদে পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন।

গবেষণাকর্ম ও প্রকাশনা
---------------------

দেশীয় ও আন্তর্জাতিক জার্নালে তার দেড় শতাধিক গবেষণা প্রবন্ধ প্রকাশিত হয়েছে। তিনি বাংলাদেশ জার্নাল অব বোটানি, বাংলাদেশ জার্নাল অব মাইক্রোবায়োলজি, চট্টগ্রাম বিশ্ববিদ্যালয় জার্নাল অব সায়েন্স ও জার্নাল অব বায়ো-সায়েন্সের সম্পাদনা পরিষদের সদস্য হিসেবেও দায়িত্ব পালন করেন।

সদস্যপদ
-------

আনোয়ার বাংলাদেশ সোসাইটি অব মাইক্রোবায়োলজিস্টস এবং বাংলাদেশ উদ্ভিদবিজ্ঞান সমিতিসহ বিভিন্ন পেশাজীবী সংগঠনের সক্রিয় সদস্য। ২০১২-১৩ সেশনে তিনি বাংলাদেশ সোসাইটি অব মাইক্রোবায়োলজিস্টস এর সভাপতি হিসেবে দায়িত্ব পালন করেন।

তথ্যসূত্র
---------

1. ↑  "ড. নুরুল আনোয়ার পোর্ট সিটি ইন্টারন্যাশনাল ইউনিভার্সিটির উপাচার্য নিযুক্ত"। *দৈনিক বাংলাদেশ প্রতিদিন*। ৩ আগস্ট ২০১৩। সংগ্রহের তারিখ ৪ আগস্ট ২০২১।
2. 1 2 3 4 5  "প্রফেসর আনোয়ারকে পোর্ট সিটি ভার্সিটির ভিসি হিসেবে পুনঃনিয়োগ"। *দৈনিক নয়াদিগন্ত*। ১৯ অক্টোবর ২০১৭। ৪ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০২১।
3. ↑  "চট্টগ্রাম বিশ্ববিদ্যালয়ে ছয় অনুষদের ডিন নির্বাচন সম্পন্ন"। *দৈনিক কালের কণ্ঠ*। ৭ মে ২০১০। সংগ্রহের তারিখ ৪ আগস্ট ২০২১।
4. ↑  "নুরল আনোয়ার পোর্ট সিটি বিশ্ববিদ্যালয়ের ভিসি"। *দৈনিক শিক্ষা*। ১৯ অক্টোবর ২০১৭। সংগ্রহের তারিখ ৪ আগস্ট ২০২১।
**ফসিউল আলম** (জন্ম: ৫ ফেব্রুয়ারি ১৯৫২) একজন বাংলাদেশী শিক্ষাবিদ এবং চট্টগ্রাম বিশ্ববিদ্যালয়ের ব্যবস্থাপনা বিভাগের সাবেক অধ্যাপক। তিনি ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।

জন্ম
----

তিনি ১৯৫২ সালের ৫ ফেব্রুয়ারি চট্টগ্রামের সীতাকুণ্ড উপজেলার বাড়বকুণ্ড গ্রামে জন্মগ্রহণ করেন।

শিক্ষাজীবন
----------

আলম চট্টগ্রাম বিশ্ববিদ্যালয় থেকে ব্যবস্থাপনায় বিকম (স্নাতক) এবং এমকম ডিগ্রি লাভ করেন। তিনি ভারতের চণ্ডীগড়ে অবস্থিত পাঞ্জাব বিশ্ববিদ্যালয় থেকে পিএইচডি অর্জন করেন এবং যুক্তরাজ্যের লন্ডন বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন।

কর্মজীবন
--------

ফসিউল আলম চট্টগ্রাম বিশ্ববিদ্যালয়ের ব্যবস্থাপনা বিভাগে দীর্ঘকাল অধ্যাপনা করেছেন। অধ্যাপনার পাশাপাশি তিনি বাণিজ্য অনুষদের ডিন, প্রভোস্ট, বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। দেশ-বিদেশের একাধিক বিশ্ববিদ্যালয়ে তার অধ্যাপনার অভিজ্ঞতা রয়েছে। তিনি ইসলামী ব্যাংক বাংলাদেশ লিমিটেডের স্বতন্ত্র পরিচালক হিসেবেও দায়িত্ব পালন করেন।

ফসিউল আলম ২০১৩ সালের ১৬ এপ্রিল থেকে ২০১৭ সালের ১৫ এপ্রিল পর্যন্ত ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।

প্রকাশনা
--------

দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র
---------

1. ↑  "Hon'ble Vice-Chancellor" [মাননীয় উপাচার্য]। *ফেনী বিশ্ববিদ্যালয়* (ইংরেজি ভাষায়)। ৫ মে ২০১৭ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২২।
2. 1 2  "PROF. DR. MD. FASHIUL ALAM" [অধ্যাপক ড. মো. ফসিউল আলম]। *পোর্ট সিটি ইন্টারন্যাশনাল ইউনিভার্সিটি* (ইংরেজি ভাষায়)। সংগ্রহের তারিখ ১০ ফেব্রুয়ারি ২০২২।
3. 1 2  "Executive Committee" [নির্বাহী পরিষদ]। *ইসলামী ব্যাংক বাংলাদেশ লিমিটেড*। ৯ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২২।
4. ↑  "Feni University" [ফেনী বিশ্ববিদ্যালয়]। *বাংলাদেশ বিশ্ববিদ্যালয় মঞ্জুরী কমিশন* (ইংরেজি ভাষায়)। ১৬ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২২।
**তোপকাপি প্রাসাদ** (তুর্কি ভাষায়: Topkapı Sarayı অর্থঃ কামানগোলা প্রাসাদ, উসমানীয় তুর্কি ভাষায়: طوپقپو سرايى) তুরস্কের ইস্তানবুল শহরে অবস্থিত একটি রাজকীয় প্রাসাদ। দ্বিতীয় মুহাম্মদ পঞ্চদশ শতাব্দীর মাঝামাঝি সময়ে এই প্রাসাদের নির্মাণকাজ শুরু করান। এই প্রাসাদ প্রায় ৪০০ বছর (১৪৬৫ - ১৮৫৬) ধরে উসমানীয় সুলতানদের বাসস্থান হিসেবে বিদ্যমান থাকে।

এই প্রসাদটি রাষ্ট্রীয় অনুষ্ঠান এবং রাজকীয় বিনোদনস্থল হিসেবে প্রতিষ্ঠা করা হয়েছিল তবে বর্তমানে একটি গুরুত্বপূর্ণ পর্যটন কেন্দ্র হিসেবে পরিণত হয়েছে। এখানে রয়েছে মুসলমানদের জন্য পবিত্র স্মরণচিহ্ন যেমন হযরত মোহাম্মদ এর আলখাল্লা এবং তরবারি। তোপকাপি প্রাসাদ "ইস্তানবুলের ঐতিহাসিক এলাকা" এর অন্তর্ভুক্ত যা ১৯৮৫ এ ইউনেস্কো কর্তৃক বিশ্ব ঐতিহ্যবাহী স্থান হিসেবে ঘোষিত হয়েছে, এবং শ্রেণী iv এ "উসমানীয় সময়ের প্রাসাদ্গুলোর সবচেয়ে ভাল সামগ্রিক উদাহরণ" হিসেবে বর্ণিত হয়েছে।

বাইজেন্টাইন কনস্টান্টিনোপল জয়ী সুলতান দ্বিতীয় মুহাম্মদের নির্দেশে স্থাপনাটির নির্মাণকাজ শুরু হয় ১৪৫৯ খ্রিস্টাব্দে। চারটি মূল চত্বর এবং অনেক ছোট ছোট ভবন নিয়ে এই জটিল প্রাসাদটি গড়ে তোলা হয়েছে। রাজকীয় বাসস্থান হিসেবে এর গুরুত্ব উচুতে হলেও প্রাসাদে প্রায় ৪,০০০ লোকের বাসস্থান ছিল, যা পূর্বে একটি বিশাল তীরবর্তী এলাকাজুড়ে বিস্তৃত ছিল। পরবর্তী কয়েক শতাব্দীতে ১৫০৯ সালের ভূমিকম্প এবং ১৬৬৫ সালের অগ্নিকান্ডের পরে বিভিন্ন সংস্কারের মাধ্যমে প্রসাদ চত্বরটির সম্প্রসারণ করা হয়। প্রাসাদে মসজিদ, একটি হাসপাতাল, কয়েকটি বেকারি বা রুটিঘর এবং একটি টাঁকশাল রয়েছে। প্রাসাদের নাম অনুবাদে হয় "কামান ফটক প্রাসাদ", নামটি এসেছে নিকটবর্তি একটি ফটক থেকে, যা ইতোমধ্যে ধ্বংস হয়ে গেছে।

১৭ শতকের সুলতানগণ বসফরাস এ অবস্থিত নতুন প্রাসাদে সময় ব্যয় করতে পছন্দ করতেন, ফলে তোপকাপি প্রাসাদ ক্রমে ক্রমে এর গুরুত্ব হারাতে থাকে। ১৮৫৬ খ্রিস্টাব্দে রাজসভা নতুন তৈরি ডোলমাবাঞ্চ প্রাসাদে স্থানান্তর করার সিন্ধান্ত নেন সুলতান প্রথম আবদুল মজিদ। ডোলমাবাঞ্চ প্রাসাদ ছিল ইউরোপীয় শৈলীতে তৈরি শহরের প্রথম প্রাসাদ। যদিও কিছু রাজকর্ম যেমন রাজকীয় কোষাঘার, গ্রন্থাগার, মসজিদ এবং টাঁকশাল তোপকাপি প্রাসাদে থেকে যায়।

১৯২১ সালে উসমানীয় সাম্রাজ্যের পতনের পর , তোপকাপি প্রাসাদ সরকারি রায়ে ১৯২৪ এর এপ্রিল ৩ তারিখে সাম্রাজ্যিক সময়ের জাদুঘরে পরিণত হয়। তোপকাপি প্রাসাদ জাদুঘরটির বর্তমানে সংস্কৃতি ও পর্যটন মন্ত্রণালয়ের তত্ত্বাবধানে পরিচালিত হয়। প্রাসাদ চত্বরে কয়েকশ ঘর এবং প্রকোষ্ঠ রয়েছে, তবে জনসাধারণের দর্শনের জন্য এখন শুধুমাত্র গুরুত্বপূর্ণ ঘরগুলোতেই প্রবেশাধিকার রয়েছে। চত্বরটিতে মন্ত্রণালয়ের কর্মচারী ছাড়াও তুর্কি সেনাবাহিনীর সশস্ত্র কর্মীদের পাহারায় মোতায়েন রয়েছে। প্রাসাদে উসমানীয় স্থাপত্যকলার বহু উদাহরণসহ বিপুল সংখ্যক চীনা মাটির বাসন, পোশাক, অস্ত্র, ঢাল, বর্ম-আবরণ, উসমানীয় বিভিন্ন ক্ষুদ্র নকল, ইসলামিক ক্যালিগ্রাফিক হস্তলিপির সংগ্রহ রয়েছে সেই সাথে উসমানীয় বিভিন্ন মূল্যবান ধন ও রত্ন প্রদর্শনী ব্যবস্থা করা হয়েছে।

তথ্যসূত্র
---------

1. ↑  Necipoğlu, Gülru (১৯৯১)। *Architecture, ceremonial, and power : the Topkapi Palace in the fifteenth and sixteenth centuries*। Internet Archive। New York, N.Y. : Architectural History Foundation ; Cambridge, Mass. : MIT Press। আইএসবিএন 978-0-262-14050-8।
2. 1 2 3 4  Simons, Marlise (১৯৯৩-০৮-২২)। "Center of Ottoman Power"। *New York Times*। সংগ্রহের তারিখ ২০০৯-০৬-০৪।
3. ↑  ICOMOS (২০০৬)। "2006 Periodic Reporting" (PDF)। *State of Conservation of World Heritage Properties in Europe SECTION II*। UNESCO। সংগ্রহের তারিখ ২০০৮-০৯-১৭।
একই নামের অন্য ব্যক্তিদের নিবন্ধের জন্য মশিউর রহমান (দ্ব্যর্থতা নিরসন) দেখুন।

**মশিউর রহমান** (জন্ম: ১৫ জুলাই ১৯৭৩) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক এবং জাতীয় বিশ্ববিদ্যালয়ের বর্তমান উপাচার্য। উপাচার্য পদে নিয়োগ লাভের পূর্বে তিনি জাতীয় বিশ্ববিদ্যালয়ের সহ–উপাচার্যের দায়িত্ব পালন করেন।

প্রাথমিক জীবন ও শিক্ষা
----------------------

মশিউর ১৯৭৩ সালে ঝালকাঠি জেলার নলছিটি উপজেলার মিরহার গ্রামে জন্মগ্রহণ করেন। তার বাবা তোফাজ্জল হোসেন একজন বীর মুক্তিযোদ্ধা।

মশিউর রহমান ১৯৮৮ সালে ঝালকাঠির নলছিটি মার্চেন্টস্ মাধ্যমিক বিদ্যালয় থেকে মাধ্যমিক এবং ১৯৯০ সালে ঢাকার নটর ডেম কলেজ থেকে উচ্চমাধ্যমিক পাস করেন। তিনি ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৯৩ সালে স্নাতক (সম্মান) ও ১৯৯৪ স্নাতকোত্তর ডিগ্রি লাভ করেন। সুইডেনের লুন্ড বিশ্ববিদ্যালয় থেকে ২০১১ সালে তিনি পিএইচডি ডিগ্রি অর্জন করেন এবং একই বিশ্ববিদ্যালয় থেকে ২০১৫ সালে পোস্ট ডক্টরাল গবেষণা সম্পন্ন করেন।

কর্মজীবন
--------

মশিউর রহমান ১৯৯৮ সালে চট্টগ্রাম বিশ্ববিদ্যালয়ের সমাজতত্ত্ব বিভাগে শিক্ষকতা জীবন শুরু করেন। ২০০০ সালে তিনি ঢাকা বিশ্ববিদ্যালয়ের সমাজবিজ্ঞান বিভাগে প্রভাষক হিসেবে যোগ দেন। তিনি ২০০৩ সালে সহকারী অধ্যাপক, ২০০৯ সালে সহযোগী অধ্যাপক এবং ২০১৩ সালে অধ্যাপক পদে পদোন্নতি লাভ করেন।

কর্মজীবনে রহমান বিভিন্ন গুরুত্বপূর্ণ পদে দায়িত্ব পালন করেছেন। তিনি জাতীয় বিশ্ববিদ্যালয় এবং শাহজালাল বিজ্ঞান ও প্রযুক্তি বিশ্ববিদ্যালয়ের অ্যাকাডেমিক কাউন্সিলের সদস্য হিসেবে দায়িত্ব পালন করেন। তিনি বাংলাদেশ এশিয়াটিক সোসাইটিসহ বিভিন্ন স্বনামধন্য পেশাজীবী সংগঠনের সদস্য।

মশিউর রহমান ২০২১ সালের ৩০ মে পরবর্তী চার বছরের জন্য জাতীয় বিশ্ববিদ্যালয়ের উপাচার্য হিসেবে নিয়োগ পান এবং ৩১ মে গাজীপুর মূল ক্যাম্পাসে যোগদানের মধ্যদিয়ে আনুষ্ঠানিকভাবে উপাচার্যের দায়িত্বভার গ্রহণ করেন। এ পদে নিয়োগ লাভের পূর্বে তিনি জাতীয় বিশ্ববিদ্যালয়ের সহ–উপাচার্য এবং বিশ্ববিদ্যালয়টির উপাচার্যের রুটিন দায়িত্ব পালন করেন।

গবেষণা ও প্রকাশনা
-----------------

রহমান দেশ-বিদেশে বিভিন্ন জার্নালে বহু গবেষণামূলক প্রবন্ধ প্রকাশ করেছেন। তার পিএইচডি অভিসন্দর্ভ সুইডেনের লুন্ড বিশ্ববিদ্যালয় থেকে প্রকাশিত হয়েছে। মার্কিন যুক্তরাষ্ট্র, সুইডেন, ডেনমার্ক, চীনসহ পৃথিবীর বিভিন্ন দেশে আন্তর্জাতিক সেমিনারে তিনি প্রবন্ধ উপস্থাপন করেন। রহমান বিভিন্ন অ্যাকাডেমিক জার্নালের রিভিউয়ার হিসেবে দায়িত্ব পালন করেন।

তথ্যসূত্র
---------

1. ↑  "জাতীয় বিশ্ববিদ্যালয়ের নতুন ভিসি মশিউর রহমান"। *বাংলা ট্রিবিউন*। ৩০ মে ২০২১। সংগ্রহের তারিখ ৩০ মে ২০২১।
2. 1 2 3  "Profile of Dr Mashiur Rahman (CV)" [ড. মশিউর রহমানের জীবনবৃত্তান্ত (সিভি)]। *ঢাকা বিশ্ববিদ্যালয়* (ইংরেজি ভাষায়)। ৩ জুন ২০২১ তারিখে মূল থেকে আর্কাইভ করা। সংগ্রহের তারিখ ৩০ মে ২০২১।
3. ↑  "জাতীয় বিশ্ববিদ্যালয়ের নতুন উপাচার্য ড. মশিউর রহমান"। *ঢাকা টাইমস*। ৩০ মে ২০২১। সংগ্রহের তারিখ ৩০ মে ২০২১।
4. ↑  "দায়িত্ব গ্রহণ করলেন জাতীয় বিশ্ববিদ্যালয়ের নতুন উপাচার্য"। *জাগো নিউজ টুয়েন্টিফোর.কম*। ৩১ মে ২০২১। সংগ্রহের তারিখ ১ জুন ২০২১।
5. ↑  "জাতীয় বিশ্ববিদ্যালয়ের ভিসির রুটিন দায়িত্বে মশিউর রহমান"। *বাংলানিউজ২৪.কম*। ১৬ মার্চ ২০২১। সংগ্রহের তারিখ ৩০ মে ২০২১।
6. ↑  "জাতীয় বিশ্ববিদ্যালয়ের নতুন ভিসি মশিউর রহমান"। *সমকাল*। ৩০ মে ২০২১। সংগ্রহের তারিখ ৩০ মে ২০২১।
**মাহফুজুল হক চৌধুরী** একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের (চবি) রাজনীতি বিজ্ঞান বিভাগের সাবেক অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম ইনডিপেন্ডেন্ট ইউনিভার্সিটির (সিআইইউ) প্রথম উপাচার্য।

জন্ম
----

তিনি ১৯৫৩ সালে চট্টগ্রাম জেলার লোহাগাড়া উপজেলার পদুয়ায় জন্মগ্রহণ করেন।

শিক্ষাজীবন
----------

মাহফুজুল হক চট্টগ্রাম বিশ্ববিদ্যালয়ের রাজনীতি বিজ্ঞান বিভাগ থেকে ১৯৭৬ সালে স্নাতক (সম্মান) ও ১৯৭৮ সালে স্নাতকোত্তর ডিগ্রি লাভ করেন। তিনি মার্কিন যুক্তরাষ্ট্রের নর্থইস্টার্ন বিশ্ববিদ্যালয় থেকে ১৯৯২ সালে পিএইচডি ডিগ্রি অর্জন করেন। এছাড়াও তিনি যুক্তরাষ্ট্রের সাউদার্ন ইলিনইস বিশ্ববিদ্যালয়, জাপানের টোকিও বিশ্ববিদ্যালয় ও যুক্তরাষ্ট্রের ডিউক বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন।

কর্মজীবন
--------

মাহফুজুল হক চৌধুরী ১৯৭৯ সালে চট্টগ্রাম বিশ্ববিদ্যালয়ের রাজনীতি বিজ্ঞান বিভাগে প্রভাষক হিসেবে শিক্ষকতা শুরু করেন। ১৯৯৬ সালে অধ্যাপক হন। চট্টগ্রাম বিশ্ববিদ্যালয় ছাড়াও তিনি যুক্তরাষ্ট্রের নর্থইস্টার্ন বিশ্ববিদ্যালয়ে শিক্ষকতা করেছেন। শিক্ষকতার পাশাপাশি তিনি চবির রাজনীতি বিজ্ঞান বিভাগের সভাপতি, সোশ্যাল সায়েন্স রিসার্চ ইনস্টিটিউটের পরিচালক, বিভিন্ন বিশ্ববিদ্যালয়ের সিন্ডিকেট সদস্য ও একাডেমিক কাউন্সিলের সদস্যসহ বিভিন্ন দায়িত্ব পালন করেন।

তিনি ২০১৭ থেকে ২০২১ সাল পর্যন্ত চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম ইনডিপেন্ডেন্ট ইউনিভার্সিটির প্রথম উপাচার্য হিসেবে দায়িত্ব পালন করেন।

প্রকাশনা
--------

দেশি-বিদেশি জার্নালে তার প্রায় ৪০টি গবেষণা প্রবন্ধ প্রকাশিত হয়েছে।

সদস্যপদ
-------

মাহফুজুল হক আমেরিকান পলিটিক্যাল সায়েন্স অ্যাসোসিয়েশন, ল’ অ্যান্ড সোসাইটি অ্যাসোসিয়েশন (আমেরিকা), আমেরিকান লিগ্যাল স্টাডিজ এসোসিয়েশন এবং বাংলাদেশ অ্যাসোসিয়েশন ফর আমেরিকান স্টাডিজের সদস্য।

তথ্যসূত্র
---------

1. 1 2  "Prof Mahfuzul made first CIU VC"। *দ্য ডেইলি সান* (ইংরেজি ভাষায়)। ১২ জুন ২০১৭। সংগ্রহের তারিখ ১৫ অক্টোবর ২০২২।
2. ↑  "সিআইইউ'র নতুন উপাচার্য মাহফুজুল হক"। *বিডিনিউজ টোয়েন্টিফোর ডটকম*। ১৫ মে ২০১৬। ১৫ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০২২।
3. 1 2 3  "মাহফুজুল হককে ৪ বছরের জন্য সিআইইউ'র ভিসি নিয়োগ"। *বাংলানিউজটোয়েন্টিফোর.কম*। ১১ জুন ২০১৭। সংগ্রহের তারিখ ১৫ অক্টোবর ২০২২।
4. ↑  "চিটাগং ইনডিপেনডেন্ট ইউনিভার্সিটির নতুন উপাচার্য ড. মাহফুজুল হক"। *সমকাল*। ১৬ মে ২০১৬। ১৫ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০২২।
5. ↑  "সিআইইউর উপাচার্য পদে যোগ দিলেন মাহফুজুল হক চৌধুরী"। *প্রথম আলো*। ২২ মে ২০১৬। সংগ্রহের তারিখ ১৫ অক্টোবর ২০২২।
**ইদ্রিশ আলি** হলেন একজন ভারতীয় রাজনীতিবিদ ও আইনজীবী যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১৪ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৯ সালে উলুবেড়িয়া পূর্ব থেকে পশ্চিমবঙ্গ বিধানসভার সদস্য হিসেবে নির্বাচিত হন।

প্রারম্ভিক জীবন ও শিক্ষা
------------------------

ইদ্রিশ আলি ১৯৩০ সালের ৩০ ডিসেম্বর হুগলি জেলার ভুরকুন্দাতে জন্মগ্রহণ করেন। তার বাবার নাম আবদুল আজিজ ও মায়ের নাম মাসেমা খাতুন। তিনি সেন্ট পলস ক্যাথেড্রাল মিশন কলেজ ও সুরেন্দ্রনাথ আইন কলেজে পড়াশোনা করেছেন।

রাজনৈতিক জীবন
-------------

ইদ্রিশ আলি ২০১৪ সালে বসিরহাট লোকসভা কেন্দ্রের সাংসদ হিসেবে নির্বাচিত হন। ২০১৯ সালের লোকসভা নির্বাচনে তিনি দলের মনোনয়ন পান নি। তবে ২০১৯ সালে উলুবেড়িয়া পূর্ব বিধানসভা কেন্দ্রে অনুষ্ঠিত উপনির্বাচনে তিনি বিজয়ী হন।

ব্যক্তিগত জীবন
--------------

ইদ্রিশ আলি ১৯৭৪ সালের ৩ জুন মনোয়ারা বেগমের সাথে বিবাহবন্ধনে আবদ্ধ হন। তাদের এক পুত্র ও দুই কন্যা আছে।

সমালোচনা
--------

২০০৭ সালের নভেম্বর মাসে কলকাতায় তসলিমা নাসরিনের আগমন বিরোধী প্রতিবাদ থেকে উদ্ভূত সহিংসতার ঘটনায় ইদ্রিশ আলি গ্রেফতার হয়েছিলেন।

তথ্যসূত্র
---------

1. 1 2 3  "Ali, Shri Idris"। *www.loksabhaph.in*। সংগ্রহের তারিখ ১৬ অক্টোবর ২০১৯।
2. ↑  "General Elections 2014 - Constituency Wise Detailed Results" (পিডিএফ)। *West Bengal*। Election Commission of India। ২৩ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুন ২০১৬।
3. ↑  "সাজদার কাছে 'হার' ইদ্রিশের!"। *আনন্দবাজার পত্রিকা*। ২৪ মে ২০১৯। সংগ্রহের তারিখ ১৬ অক্টোবর ২০১৯।
4. ↑  "উপনির্বাচন"। *এই সময়*। ২৪ মে ২০১৯। সংগ্রহের তারিখ ১৬ অক্টোবর ২০১৯।
5. ↑  "কাঙ্ক্ষিত নন কলকাতায়, বার্তা রুশদিকে"। *আনন্দবাজার পত্রিকা*। সংগ্রহের তারিখ ১৬ অক্টোবর ২০১৯।
একই নামের অন্য ব্যক্তিদের নিবন্ধের জন্য আবুল খায়ের (দ্ব্যর্থতা নিরসন) দেখুন।

**আবুল খায়ের** (জন্ম: ১৯৪৪) একজন বাংলাদেশী রসায়নবিদ ও শিক্ষাবিদ। তিনি ঢাকা বিশ্ববিদ্যালয়ের রসায়ন বিভাগের সাবেক অধ্যাপক এবং নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) প্রথম উপাচার্য।

জন্ম
----

তিনি ১৯৪৪ সালে নোয়াখালীর চাটখিল উপজেলার ভীমপুরে জন্মগ্রহণ করেন। তার বাবা মৌলভী মোবারক উল্লাহ এবং মা আম্বিয়া খাতুন।

শিক্ষাজীবন
----------

আবুল খায়ের ১৯৫৯ সালে মাধ্যমিক ও ১৯৬২ সালে উচ্চমাধ্যমিক পাস করেন। তিনি ঢাকা বিশ্ববিদ্যালয় থেকে স্নাতক (সম্মান) ও স্নাতকোত্তর এবং যুক্তরাজ্যের কেমব্রিজ বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

খায়ের ১৯৬৭ সালে ঢাকা বিশ্ববিদ্যালয়ের রসায়ন বিভাগে প্রভাষক হিসেবে শিক্ষকতা শুরু করেন। এরই ধারাবাহিকতায় তিনি ১৯৮৭ সালে অধ্যাপক হন। বিদেশী বিশ্ববিদ্যালয়েও তিনি অধ্যাপনা করেছেন।

আবুল খায়ের ২০০৫ থেকে ২০০৮ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) প্রথম উপাচার্য হিসেবে দায়িত্ব পালন করেন।

প্রকাশনা
--------

দেশীয় ও আন্তর্জাতিক জার্নালে[*স্পষ্টকরণ প্রয়োজন*] তার ৪০টির অধিক প্রবন্ধ প্রকাশিত হয়েছে। তাঁর পিএইচডিতে থিসিস হিসেবে ছিল নাইট্রিক অক্সাইড ও কার্বন মনো-অক্সাইড-এর মত বায়ু দুষণকারী গ্যাসকে রাসায়নিক পদ্ধতিতে নিয়ন্ত্রণ। এছাড়াও তিনি আর্সেনিকের ওপরও গবেষণা করছেন[*ভাল উৎস প্রয়োজন*]।

তথ্যসূত্র
---------

1. ↑  "৭ বছরে নোবিপ্রবি"। *বাংলানিউজটোয়েন্টিফোর.কম*। ২২ জুন ২০১২। সংগ্রহের তারিখ ৬ এপ্রিল ২০২২।
2. 1 2 3 4 5  "দেশের আধুনিক বিদ্যাপীঠ হবে নোয়াখালী বিজ্ঞান ও প্রযুক্তি বিশ্ববিদ্যালয়"। *লক্ষ্মীপুর বার্তা*। সংগ্রহের তারিখ ৬ এপ্রিল ২০২২।
3. ↑  "Three more VCs removed" [আরও তিনজন উপাচার্য অপসারিত]। *বিডিনিউজ টোয়েন্টিফোর ডটকম* (ইংরেজি ভাষায়)। ২০ মে ২০০৮। সংগ্রহের তারিখ ৬ এপ্রিল ২০২২।
**সিনিয়র ইন্সপেক্টর অভিজিৎ** হলো ভারতের বিখ্যাত টিভি শো *সিআইডি*'র একটি প্রধান চরিত্র। এ চরিত্রে অভিনয় করেছেন আদিত্য শ্রীবাস্তব। *সিআইডি*'র দর্শকদের কাছে 'সিনিয়র ইন্সপেক্টর অভিজিৎ' চরিত্রটি খুব জনপ্রিয়।

চরিত্র পদমর্যাদা
----------------

অভিজিৎ চরিত্রটির পদ সিনিয়র ইন্সপেক্টর । তিনি *সিআইডির* কমান্ডিং পজিশনে তৃতীয় অবস্থানে আছেন । তার আগে রয়েছেন ডিসিপি চিত্রলে এবং এসিপি প্রড্যুমান এবং পরবর্তীতে আছেন সিনিয়র ইন্সপেক্টর দয়া এবং অন্যান্য অফিসারেরা ।

সিনিয়র ইন্সপেক্টর অভিজিৎ হিসেবে যেভাবে শুরু
--------------------------------------------

*আদিত্য শ্রীবাস্তবকে* *সিআইডিতে* অভিনয় করার অফার দেওয়া হয়েছিল ১৯৯৯ সালে । *বি.পি. সিং* তাকে *সত্য* এ লক্ষ্য করার পরে এই অফারটি দিয়েছিলেন  । 
***সিনিয়র ইন্সপেক্টর অভিজিৎ*** চরিত্রে অভিনয় করা আদিত্য শ্রীবাস্তবকে শুরুতে *সিআইডি* শো-তে অপরাধী হিসাবে পরিচয় দেওয়া হয়েছিল (৩৯ ও ৪০ পর্বে - দ্য কেস অফ দ্য স্টোলেন গান) । পরে তাকে *সিআইডিতে* অন্তর্ভুক্ত করা হয়েছিল (পর্ব ৭৩ ও ৭৪ - দ্য কেস অব দ্য স্টোলেন ডায়নামাইট) "আমি কেবল ২৬টি পর্বই করতে রাজি হয়েছিলাম। ১৯৯৯ সালে, আমি কিছু ছবিও করছিলাম, এবং বি.পি. সিং স্যার যেভাবে ইচ্ছা তেমন আসার জন্য নমনীয়তা দিয়েছিলেন। তবে আমি অভিজিৎ চরিত্রে উপভোগ করতে শুরু করেছি, এবং তাই আমি *সিআইডিতে* অভিনয় করা চালু রাখলাম" , *আদিত্য শ্রীবাস্তব* বললেন ।
***সিনিয়র ইন্সপেক্টর অভিজিৎ*** এর চরিত্রে অভিনয় করতে তাকে *আশুতোষ গোয়ারিকর* এর স্থলে নেয়া হয় , যিনি *সিআইডিতে* ইন্সপেক্টর ভিরেনের চরিত্রে অভিনয় করেছেন) স্থলে নেয়া হয় । যদিও তিনি ততক্ষণে *সিআইডি* এর একটি পর্বে (দ্য কেস অফ দ্য স্টোলেন গান) একজন অপরাধী পরেশের চরিত্রে অভিনয় করেছিলেন। তিনি প্রাথমিকভাবে *সিআইডিতে* অভিনয় করতে অনিচ্ছুক ছিলেন । তিনি মাত্র ২৬টি পর্বের জন্য চুক্তিবদ্ধ হয়েছিলেন, যা পরে বৃদ্ধি পেয়েছিল। ***সিনিয়র ইন্সপেক্টর অভিজিৎ*** হিসাবে *সিআইডিতে* তাঁর প্রথম পর্বটি ছিল দ্য কেস অফ দ্য স্টোলেন ডায়নামাইট । আজ তিনি অনুষ্ঠানের অন্যতম স্তম্ভ এবং সবচেয়ে জনপ্রিয় অফিসার  ।

সিনিয়র ইন্সপেক্টর অভিজিৎ হিসেবে আদিত্য শ্রীবাস্তব
--------------------------------------------------

তিনি মূলত *সিআইডিতে* যোগ দিয়েছেন ইন্সপেক্টর ভিরেনের স্থলাভিষিক্ত হয়ে। আরেক সিনিয়র ইন্সপেক্টর দয়ার সাথে তার গভীর বন্ধুত্ব। বেশ বড় কিছু বিপদে দয়া তার জীবন বাঁচিয়েছেন । *অফিসারদের মধ্যে তিনি সেরা একজন যিনি যথেষ্ট বুদ্ধিমান এবং সৎ* সিআইডি *অফিসার ।*

ছদ্মবেশে সিনিয়র ইন্সপেক্টর অভিজিৎ
তিনি প্রায় ৫০০ রকম ছদ্মবেশে *সিআইডিতে* অভিনয় করেছেন ।  *সিআইডির* সদস্যদের মধ্যে তিনি সেরা একজন শুট্যার যিনি চোখ বন্ধ করে আওয়াজ শুনে নিখুঁত নিশানায় গুলি করতে পারেন। *ফরেনসিক ল্যাবের সহকারী ডা. তারিকার প্রতি আলাদা দুর্বলতা আছে তার।* প্রতি এপিসোডে অভিনয় করতে ***আদিত্য শ্রীবাস্তব*** নেন ৮০ হাজার থেকে ১ লক্ষ *টাকা* ।

তথ্যসূত্র
---------

1. ↑  "Is ABHIJEET Senior to Daya ?"। *India Forum*।
2. ↑  "criminals, cracking cases"। *Hindustan Times*। ২৬ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১২।
3. ↑  "Wahiyat Wednesday: How CID duped Indian audiences for two decades"। *India Today*।
4. 1 2  "Abhijeet has overpowered Aditya & that's my reward"। *The Times of India*।
5. ↑  "Aditya Srivastava News | Latest News of Aditya Srivastava | Times of India Entertainment"। *timesofindia.indiatimes.com*। সংগ্রহের তারিখ ২০২০-০৯-১৮।
**নাভিদ মাহবুব** একজন বাংলাদেশী কৌতুক অভিনেতা এবং কলাম লেখক। ২০০৭ সালে দ্য কমেডি ফেস্টিভাল নামের আন্তর্জাতিক লাস ভেগাস তাকে সেরা পুরুষ কৌতুক অভিনেতার ভূষিত করে।  ২০১৬ সালে, মাহবুব মার্কিন-ভিত্তিক কমেডি টেলিভিশন চ্যানেল কমেডি সেন্ট্রারে প্রদর্শিত হয়েছিল। তিনি এবিসি রেডিওতে *গুড মর্নিং বাংলাদেশ* নামক একটি সকাল রেডিও অনুষ্ঠান পরিচালনা করেন।  তিনি *ডেইলি স্টার* পত্রিকায় নিবন্ধ লেখেন।

শিক্ষা জীবন
-----------

মাহবুব বাংলাদেশ প্রকৌশল ও প্রযুক্তি বিশ্ববিদ্যালয় থেকে ইলেকট্রিক্যাল প্রকৌশল বিষয়ে স্নাতক এবং মিশিগান বিশ্ববিদ্যালয়, অ্যান আবার্বার থেকে স্নাতকোত্তর শেষ করেছেন ।  তিনি যখন ক্যালিফোর্নিয়া, বার্কলে বিশ্ববিদ্যালয়ের এমবিএর ছাত্র ছিলেন, তখন তিনি সান্দি শোরের স্ট্যান্ডআপ কমেডি কর্মশালায় একটি কোর্স গ্রহণ করেছিলেন।

কর্মজীবন
--------

১৩ বছর ধরে মাহবুব আমেরিকা যুক্তরাষ্ট্রের ফোর্ড মোটর কোম্পানিতে, কাইসেরা ওয়্যারলেস এবং কোয়ালকমের ইঞ্জিনিয়ার এবং আইবিএম এবং নোকিয়া সিমেন্স নেটওয়ার্কস বাংলাদেশের সিইও ছিলেন।  মাহবুব ২০০০ এর দশকে যুক্তরাষ্ট্রে স্ট্যান্ড-আপ কমিক হিসাবে অভিনয় করেছিলেন। ২০০৯ সালে তিনি বাংলাদেশে ফিরেছিলেন। তিনি ২০১০ সালে দেশের প্রথম কমেডি ক্লাব, *নাভিদ’স কমেডি ক্লাব প্রতিষ্ঠা* করেন। 

জুন ২০১২ সাল থেকে মাহবুব লেট নাইট টেলিভিশন টক শো *"গ্রামীণফোন উপস্থাপনা - দ্য নাভেদ মাহবুব শো"* পরিচালনা করতেন।  তিনি অ্যাডাম স্যান্ডলার এবং রব স্নাইডার সমন্বিত *ইউ ডোন্ট মিস উইথ দ্য জোহান* ছবিতে একটি ছোট্ট চরিত্রে অভিনয় করেছিলেন। 

### বই

* *হিউমারাসলি ইউরস এন্ড কাউন্টিং* (২০১৫)

ব্যক্তিগত জীবন
--------------

নাভিদ ১৯৯৮ সালে জারা জাবীনের সাথে বিবাহ বন্ধনে আবদ্ধ হন। তার জয়না ও মরিয়ম নামে দুটি কন্যা সন্তান রয়েছে।  তা বাবা মাহবুবুর রহমান বাংলাদেশ সরকারের সচিব ও মা অধ্যাপক আরিফা রহমান ঢাকা বিশ্ববিদ্যালয়ের আধুনিক ভাষা ইনস্টিটিউটের শিক্ষক ছিলেন। স্ত্রী জারা মাহবুব ব্র্যাক ব্যাংকের হেড অব মার্কেটিং অ্যান্ড কমিউনিকেশনের দায়িত্ব পালন করেন। বর্তমানে তিনি বাংলাদেশ আওয়ামী লীগের মনোনয়নে দ্বাদশ জাতীয় সংসদ এর সংরক্ষিত নারী আসন–৬ এর সংসদ সদস্য।

তথ্যসূত্র
---------

1. 1 2  "Zara Jabeen Mahbub: A banker with passion"। Dhaka Tribune। সংগ্রহের তারিখ ৮ জানুয়ারি ২০২০।
2. 1 2 3 4 5  Mahboob, Mahdin (মার্চ ৭, ২০০৮)। "Naveed Mahbub and his stand-up comedy"। সংগ্রহের তারিখ অক্টোবর ২১, ২০১৬।
3. ↑  "Naveed Mahbub on Comedy Central"। The Daily Star। অক্টোবর ২২, ২০১৬। সংগ্রহের তারিখ অক্টোবর ২২, ২০১৬।
4. ↑  "Naveed Mahbub"। The Daily Star। নভেম্বর ৩, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ২১, ২০১৬।
5. ↑  BanglaNews24.com। "‌এনটিভিতে 'দ্য নাবিদ মাহবুব শো'"। *banglanews24.com* (ইংরেজি ভাষায়)। সংগ্রহের তারিখ ২০২০-০১-০৭।
6. ↑  "Naveed Mahbub"। *The Daily Star*। জুন ১৬, ২০১৬। সংগ্রহের তারিখ অক্টোবর ২১, ২০১৬।
7. ↑  Ditan, Tanziral (আগস্ট ১১, ২০১৫)। "Thank God It's Friday"। The Daily Star। সংগ্রহের তারিখ অক্টোবর ২১, ২০১৬।
8. ↑  "The Naveed Mahbub Show on ntv"। The Daily Star। জুন ১, ২০১২। সংগ্রহের তারিখ অক্টোবর ২১, ২০১৬।
9. ↑  "Dhaka Lit Fest begins"। The Daily Star। নভেম্বর ২০, ২০১৫। সংগ্রহের তারিখ অক্টোবর ২১, ২০১৬।
10. ↑  "ইঞ্জিনিয়ার থেকে কমেডিয়ান | কালের কণ্ঠ"। *Kalerkantho*। সংগ্রহের তারিখ ২০২০-০১-০৯।
**ফারসান** বা **ফার্সান** ( গুজরাটি: ફરસાણ, হিন্দি এবং মারাঠি: फरसाण) ভারতীয় উপমহাদেশ থেকে উদ্ভূত নোনতা খাবারকে বোঝায়। মারোয়ারি রন্ধনপ্রণালী, গুজরাটি খাবার, মারাঠি খাবার এবং সিন্ধি রন্ধনপ্রণালীর একটি অত্যন্ত গুরুত্বপূর্ণ অংশ হল ফারসান, যেখানে বিশেষ অনুষ্ঠানে এবং অতিথিদের আপ্যায়ন করার জন্য বিভিন্ন ধরণের খাবার তৈরি করা হয় এবং চায়ের সাথে উপভোগ করা হয়। গুজরাটি ও রাজস্থানী ব্যবসায়ীদের আগমন এবং মুম্বাইতে সিন্ধিদের অভিবাসনের কারণে সারা ভারতে, বিশেষ করে মহারাষ্ট্রে ফারসান পাওয়া যায়।

কিছু ফারসান ভেজে পরে শুকানো হয় এবং সংরক্ষণ করা যায়; অন্য ক্ষেত্রে তাজা বা বাষ্প যোগে তৈরি করা হয়। নিম্নে ফারসানের প্রধান ধরণগুলি হল:

* ধোকলা
* ফাফদা
* খামান
* চেভডো (বোম্বে মিক্স)
* চাকরী
* ভাজিয়া
* খান্ডভি
* মেদু ভাদা
* পাত্রাস, পাতারভেলিয়া
* গাঠিয়া
* মাথিয়া
* ভ্যানভা
* হ্যান্ডভো
* আলু সেভ
* বেসন সেভ
* ধেবরা
* পেয়েছিলাম একটি
* বাকরওয়াড়ি
* মসলা পুরি

ইতিহাস
------

ভারত যখন অবিভক্ত ছিল তখন সিন্ধু রাজ্য বোম্বে প্রেসিডেন্সির অধীনে ছিল এবং তা বোম্বে এবং সিন্ধ নামেও পরিচিত ছিল। রাজস্থানের সাথে ঘনিষ্ঠতার কারণে এবং তৎকালীন বোম্বাইয়ের সাথে রাজনৈতিক সম্পর্কের কারণে গুজরাত একই রকম রন্ধনসম্পর্কীয় ঐতিহ্যকে ভাগ করে নিয়েছে। যদিও গুজরাটি খাবারে ফারসান অত্যন্ত জনপ্রিয় হলেও তাদের উত্স একই। উল্লাসনগরের সিন্ধিরা বেসন পাপড়ি, সেবা ডাল স্যান্ডউইচ, দই সেভ পুরি ইত্যাদির মতো কয়েকটি বিশেষ খাবারের আকারে এই ঐতিহ্যটিকে সংরক্ষণ করেছে।

তথ্যসূত্র
---------

* 



1. 1 2  Vikas Khanna (২০১৩)। *SAVOUR MUMBAI: A CULINARY JOURNEY THROUGH INDIA'S MELTING POT*। Westland। পৃষ্ঠা 378। আইএসবিএন 9789382618959। ১৭ মার্চ ২০১৭ তারিখে মূল থেকে আর্কাইভ করা।
2. 1 2  "Farsan Recipe, 150 Gujarati Farsan Recipes Page 1 of 14 - Tarla Dalal"। সংগ্রহের তারিখ ১৬ মার্চ ২০১৭। "Farsan Recipe, 150 Gujarati Farsan Recipes Page 1 of 14 - Tarla Dalal". Retrieved 16 March 2017.
3. ↑  "Farsan • Gujarati Recipes"। সংগ্রহের তারিখ ১৬ মার্চ ২০১৭।
**কায়ান টাওয়ার**, এটি উদ্বোধন করার আগে ইনফিনিটি টাওয়ার নামে পরিচিত ছিল। টাওয়ারটি ৩০৬ মিটার লম্বা (১,০০৪ ফুট), ৭৫- তলা বিশিষ্ট, কায়ান রিয়েল এস্টেট বিনিয়োগ এবং ডেভেলপমেন্ট দ্বারা নির্মিত সংযুক্ত আরব আমিরাত এর একটি অট্টালিকা। টাওয়ারটি স্কাইডমোর, ওউইংস এবং ম্যারিল এসএম আর্কিটেকচারাল গ্রুপ দ্বারা ডিজাইন করা হয়েছে, একই গ্রুপ যারা দুবাইয়ে বুর্জ খলিফা, এবং শিকাগোতে ট্রাম টাওয়ারের ধারণাটি তৈরি করেছেন। ১০ জুন ২০১৩ তারিখে এর উদ্বোধনের পর, টাওয়ারটি ৯০ ডিগ্রি ব্যবধানে বিশ্বের সর্বোচ্চ উচ্চতম ভবন নির্মাণ করে। এই রেকর্ডটি সাংহাই টাওয়ার দ্বারা অতিক্রম করা হয়েছে, যা ২০১৫ সালের ফেব্রুয়ারি মাসে খোলা হয়েছে।

নকশা
----

সংযুক্ত আরব আমিরাতের দুবাইয়ের দুবাই মেরিনায় ইনফিনিটি টাওয়ারের প্লট দেখানো একটি ছবি৷ দুবাই মেরিনায় প্লট এবং জলকে পৃথককারী প্রাচীর ধসে পড়ার কারণে প্লটটি আগের দিন প্লাবিত হয়েছিল৷
কায়ান টাওয়ারের অ্যাপার্টমেন্টগুলি পুনর্গঠিত কাঠের মেঝে, চীনা সিন্থেটিক মার্বেল কাউন্টার টপস, এবং রান্নাঘরের ফটকে সজ্জিত করা হয়েছে। এই টাওয়ারটিও পিছনে পাঁচটি পার্কিং গ্যারেজ রয়েছে। কায়ান টাওয়ার তাদের বাসিন্দাদের জন্য হোম অর্থায়ন বিকল্পগুলি উপলব্ধ করে যারা তাদের সপ্তাহান্তে বা ছুটি কাণ্ডের জন্য লিজ দিতে পারেন। টাওয়ারের কক্ষগুলি এমনভাবে ডিজাইন করা হয় যে, এটি সরাসরি সূর্যালোক দ্বারা প্রভাবিত হবে না কারণ টাইটানিয়াম-রঙযুক্ত ধাতব প্যানেলগুলি ঢালাই স্থানে কংক্রিট কলামগুলির উপর পুনরাবৃত্তিমূলক আলগা স্ক্রিন প্যানেল দ্বারা সহায়তা করে এবং বাসিন্দাদের বিরক্তির ফলে সূর্যের আলো বন্ধ করে দেয়। ইউনিট এর বলকান স্পেসের অভাব বেঁচে থাকার অনুভূতি এবং প্যাসিভ সৌর ছায়ায় সাহায্য করে।

সাইট বন্যা
----------

৭ ফেব্রুয়ারি ২০০৭ তারিখে দুবাই মারিনাকে ফিরিয়ে দেওয়া প্রাচীরটি ভেঙে গেলে টাওয়ারের ভিত্তি স্থাপনের পর টাওয়ারের নির্মাণকাজটি দেড় বছরের জন্য ধরে বন্ধ রাখা হয়েছিল। [5] [6] সাক্ষিরা একটি উচ্চতর ক্র্যাকিং শব্দ বর্ণিত, বালি এবং জল একটি প্রবাহ দ্বারা অনুসরণ করে। প্রকল্পটি ২০০৮ সালের জুলাই মাসে আবার শুরু হয়।

অফিসিয়াল লঞ্চ অনুষ্ঠান
-----------------------

১০ জুন ২০১৩ সালে টাওয়ারে লেজারের হালকা প্রদর্শন সহ আতশবাজির সাথে কায়ান টাওয়ার উদ্বোধন করা হয় এবং টর্নিং টর্স অতিক্রম করে বিশ্বের সবচেয়ে উঁচু ঘুর্নন টাওয়ার হয়ে ওঠে। [7] [8] টাওয়ারের বিকাশকারী হিসাবে টাওয়ারটি ইনফিনিটি টাওয়ার থেকে কায়ান টাওয়ারে নামকরণ করা হয়েছিল বলে তিনি বলেন: *নাম অনাবিরের সঙ্গে একাধিক টাওয়ার আছে এবং আমরা ভিন্ন কিছু চেয়েছি, আমরা এই অনন্য প্রকল্পের সাথে খুব সংযুক্ত এবং এটি আমরা গ্রহণ একটি খুব সচেতন সিদ্ধান্ত ছিল। আমরা জানি পৃথিবীতে কোনও সিএনজ টাওয়ার থাকবে না এবং এটি কেবল একটাই হবে।*

তথ্যসূত্র
---------

1. ↑  "Home: Infinity - Living by Design"। Infinitytower.com। সংগ্রহের তারিখ ২০১৩-০৮-১৭।
2. 1 2  CTBUH। "Cayan Tower Facts | CTBUH Skyscraper Database"। 25.08688 55.14501: Skyscrapercenter.com। ২০১৩-১২-০৯ তারিখে মূল থেকে আর্কাইভ করা। সংগ্রহের তারিখ ২০১৩-০৮-১৭।
3. ↑  "CAYAN"। CAYAN। ২০১৩-০৮-৩০ তারিখে মূল থেকে আর্কাইভ করা। সংগ্রহের তারিখ ২০১৩-০৮-১৭।